CELEX: 32020D2048
Language: ro
Date: 2020-12-08 00:00:00
Title: Decizia (PESC) 2020/2048 a Comitetului Politic și de Securitate din 8 decembrie 2020 privind prelungirea mandatului șefului misiunii de monitorizare a Uniunii Europene în Georgia (EUMM Georgia) (EUMM GEORGIA/2/2020)

14.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 420/21
               
            
         DECIZIA (PESC) 2020/2048 A COMITETULUI POLITIC ȘI DE SECURITATE
         din 8 decembrie 2020
         privind prelungirea mandatului șefului misiunii de monitorizare a Uniunii Europene în Georgia (EUMM Georgia) (EUMM GEORGIA/2/2020)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38 al treilea paragraf,
         având în vedere Decizia 2010/452/PESC a Consiliului din 12 august 2010 privind misiunea de monitorizare a Uniunii Europene în Georgia, EUMM Georgia (1), în special articolul 10 alineatul (1),
         întrucât:
         
                     (1)
                  
                  
                     În temeiul Deciziei 2010/452/PESC, Comitetul politic și de securitate (COPS) este autorizat, în conformitate cu articolul 38 al treilea paragraf din tratat, să adopte deciziile relevante în scopul exercitării controlului politic și al conducerii strategice a misiunii de monitorizare a Uniunii Europene în Georgia (EUMM Georgia), inclusiv decizia de numire a unui șef al misiunii.
                  
               
                     (2)
                  
                  
                     La 11 februarie 2020, COPS a adoptat Decizia (PESC) 2020/200 (2) de numire a domnului Marek SZCZYGIEL în calitatea de șef al misiunii EUMM Georgia pentru perioada 15 martie 2020-14 decembrie 2020.
                  
               
                     (3)
                  
                  
                     La 3 decembrie 2020, Consiliul a adoptat Decizia (PESC) 2020/1990 (3) prin care mandatul EUMM Georgia se prelungește pentru perioada 15 decembrie 2020-14 decembrie 2022.
                  
               
                     (4)
                  
                  
                     Înaltul Reprezentant al Uniunii pentru afaceri externe și politica de securitate a propus prelungirea mandatului domnului Marek SZCZYGIEL în calitatea de șef al misiunii EUMM Georgia pentru perioada 15 decembrie 2020-14 decembrie 2021,
                  
               ADOPTĂ PREZENTA DECIZIE:
         
            Articolul 1
            Mandatul domnului Marek SZCZYGIEL în calitatea de șef al misiunii de monitorizare a Uniunii Europene în Georgia (EUMM Georgia) se prelungește pentru perioada 15 decembrie 2020-14 decembrie 2021.
         
         
            Articolul 2
            Prezenta decizie intră în vigoare la data adoptării.
            Se aplică de la 15 decembrie 2020.
         
         
            Adoptată la Bruxelles, 8 decembrie 2020.
            
               
                  Pentru Comitetul politic și de securitate
               
               
                  Președintele
               
               S. FROM-EMMESBERGER
            
         
         
            (1)  JO L 213, 13.8.2010, p. 43.
         
            (2)  Decizia (PESC) 2020/200 a Comitetului politic și de securitate din 11 februarie 2020 privind numirea șefului misiunii de monitorizare a Uniunii Europene în Georgia (EUMM Georgia) și de abrogare a Deciziei (PESC) 2018/2075 (EUMM Georgia/1/2020) (JO L 42, 14.2.2020, p. 15).
         
            (3)  Decizia (PESC) 2020/1990 a Consiliului din 3 decembrie 2020 de modificare a Deciziei 2010/452/PESC privind misiunea de monitorizare a Uniunii Europene în Georgia, EUMM Georgia (JO L 411, 7.12.2020, p. 1).